ΓΡΑΠΤΗ ΕΡΩΤΗΣΗ E-0294/03

υποβολή: Rosa Dez Gonzlez (PSE), Pedro Aparicio Snchez (PSE),Mara Izquierdo Rojo (PSE) και Fernando Prez Royo (PSE) προς την Επιτροπή

(7 Φεβρουαρίου 2003)

Θέμα: Βύθιση της φορτηγίδας Spabunker IV στον όρμο της Algeciras

Παρόλο που η Μεσόγειος Θάλασσα καταλαμβάνει μόνο το 1 % της θαλάσσιας επιφάνειας του πλανήτη, τα ύδατά της διαπλέονται από το 20 % των πετρελαιοφόρων τηςφηλίου και από το 28 % της παγκόσμιας ποσότητας πετρελαίου. Το γεγονός αυτό επιβάλλει τη θέσπιση ιδιαίτερα προστατευτικής κοινοτικής και διεθνούς νομοθεσίας. Ο όρμος της Algeciras, με το λιμένα του Γιβραλτάρ, αποτελούν ένα μεσογειακό θύλακα ιδιαίτερα ευαίσθητο, τόσο λόγω της μεγάλης πυκνότητας της διακίνησης πετρελαίου, όσο και λόγω του ιδιαίτερου νομικού καθεστώτος. Υπολογίζεται ότι, κατά τα τελευταία χρόνια, έγιναν πάνω από σαράντα σημαντικές απορρίψεις πετρελαίου, με τελευταία την προερχόμενη από τη βύθιση της φορτηγίδας Spabunker IV, της οποίας το φορτίοπερέβαινε τους χίλιους τόνους μαζούτ.

1. Επιτρέπουν η κοινοτική και η διεθνής νομοθεσία την πρακτική του bunkering (διαμετακόμιση καυσίμου από ένα πλοίο σε άλλο) και τα πλωτά πρατήρια βενζίνης συνήθη στον όρμο της Algeciras; Το Γιβραλτάρ και τα κράτη μέλη τηρούν αυτή τη νομοθεσία·

2. Προτίθεται η Επιτροπή να ζητήσει πληροφορίες για το συμβάν και να αποδείξει εάν στο ατύχημα του Spabunker IV τηρήθηκε σε όλα της τα σημεία η σχετική νομοθεσία· Σε κάθε περίπτωση, προτίθεται η Επιτροπή να βελτιώσει την ισχύουσα νομοθεσία·

Απάντηση της κας de Palacio εξ ονόματος της Επιτροπής

(19 Μαρτίου 2003)

Η Επιτροπή έχει ενημερωθεί για τη βύθιση του Spabunker IV στον όρμο της Algsiras στις 21 Ιανουαρίου 2003 και εκφράζει τη λύπη της διότι αυτό είχε ως αποτέλεσμα το θάνατο του πλοιάρχου. Σύμφωνα με πληροφορίες που διαθέτει η Επιτροπή, το σκάφος είχε αφήσει να διαρρεύσει τμήμα των καυσίμων του κατά τη στιγμή του ναυαγίου. Εντούτοις, καμία διαρροή μαζούτ δεν φαίνεται να έχει ανιχνευτεί.

Σύμφωνα με πληροφορίες που διαθέτει η Επιτροπή, οι ισπανικές αρχές έχουν τώρα τελειώσει τις εργασίες άντλησης του φορτίου του σκάφους. Αυτό δεν φαίνεται να ήτανπερβολικά δύσκολο, δεδομένου του μικρού βάθους του ναυαγίου και της θέσης του στο βυθό.

Όσον αφορά τους κινδύνους που προκύπτουν από τις δραστηριότητες ανεφοδιασμού σε καύσιμα που διεξάγονται στον όρμο της Algsiras και στο Γιβραλτάρ, τα Αξιότιμα Μέλη του Κοινοβουλίου παρακαλούνται να ανατρέξουν στην απάντηση που έδωσε η Επιτροπή στην προφορική ερώτηση H-0800/02 του κ. Garca Margallo y Marfil κατά τη συνεδρίαση ολομελείας του Ευρωπαϊκού Κοινοβουλίου τον Δεκέμβριο του 2002(1).

Η Επιτροπή σκοπεύει να είναι ιδιαίτερα άγρυπνη όσον αφορά τη συμμόρφωση με τις ορθές πρακτικές και με στόχο όσοι προκαλούν ρύπανση να αναλαμβάνουν αποτελεσματικά τις ευθύνες τους. Έτσι, η Επιτροπή ενέκρινε, στις 5 Μαρτίου 2003, νομοθετική πρόταση(2) με σκοπό να επιβληθούν ποινικές κυρώσεις κατά οιουδήποτε πλοιοκτήτη, φορτωτή, νηογνώμονα ή οιουδήποτε άλλου αποδειχθεί ότι είναιπεύθυνος ρύπανσης λόγω σοβαρής αμέλειας.

Εξάλλου, η Επιτροπή δεν σκοπεύει να διερευνήσει το συγκεκριμένο γεγονός. Το εν λόγω καθήκον εναπόκειται στις εθνικές αρχές, οι οποίες θα πρέπει να προσδιορίσουν τις ακριβείς συνθήκες του ναυαγίου. Από την πλευρά της, η Επιτροπή συνεχίζει τη δράση που ανέλαβε μετά από το ναυάγιο του πετρελαιοφόρου Prestige.

Έτσι, σύμφωνα με τα συμπεράσματα του Συμβουλίου, η Επιτροπή πρότεινε την απαγόρευση της μεταφοράς βαρέων πετρελαιοειδών από πετρελαιοφόρα μονού κύτους χωρητικότητας άνω των 600 τόνων νεκρού βάρους. Η πρόταση της Επιτροπής (τροποποίηση του κανονισμού (ΕΚ) αριθ. 417/2002(3)) εξετάζεται αυτή τη στιγμή από το Συμβούλιο και το Ευρωπαϊκό Κοινοβούλιο.

(1) Προφορική απάντηση της 17.12.2002.

(2) COM(2003)92 τελικό.

(3) Κανονισμός (ΕΚ) αριθ. 417/2002 του Ευρωπαϊκού Κοινοβουλίου και του Συμβουλίου, της 18ης Φεβρουαρίου 2002, για την εσπευσμένη σταδιακή καθιέρωση απαιτήσεων διπλού κύτους ή ισοδύναμου σχεδιασμού για τα πετρελαιοφόρα μονού κύτους και για την κατάργηση του κανονισμού (ΕΚ) αριθ. 2978/94 του Συμβουλίου, ΕΕ L 64 της 7.3.2002.